Kokavská brázda

Kokavská brázda je geomorfologickou časťou Klenovských vrchov, podcelku Stolických vrchov. Zaberá strednú a západnú časť podcelku v okolí Kokavy nad Rimavicou a Klenovca.

 Polohopis 
Hierarchia
Alpsko-himalájska sústava → Karpaty → Západné Karpaty → Vnútorné Západné Karpaty → Slovenské rudohorie → Stolické vrchy → Klenovské vrchy → Kokavská brázda
***

Územie Kokavskej brázdy sa nachádza v strednej časti Stolických vrchov a zaberá strednú a západnú časť podcelku Klenovské vrchy. Severovýchodné rameno zaberá údolie Klenovskej Rimavy a širšie okolie Klenovca, juhozápadná časť zaberá údolie riečky Rimavica a jej prítokov Liešnica a Kokavka v okolí obce Kokava nad Rimavicou. Celá oblasť patrí do povodia Slanej. 

Východnú polovicu z veľkej časti obklopuje materský podcelok, len v údolí Klenovskej Rimavy nadväzuje Rimavské podolie, geomorfologická časť Revúckej vrchoviny. Severozápadným smerom pokračujú Stolické vrchy podcelkom Málinské vrchy a na juhozápade susedí Cinobanské predhorie, podcelok Revúckej vrchoviny a krátkym úsekom opäť aj Rimavské podolie. 

Zo sídiel tu ležia len Klenovec a Kokava nad Rimavicou, ktoré sú prístupné údoliami vedúcimi komunikáciami. Z Hnúšte vedie údolím Klenovskej Rimavy do Klenovca a následne aj Kokavy nad Rimavicou cesta II/526. Z Poltára vedie do Kokavy cesta II/595 a súbežne i lokálna železničná trať do Utekáča. 

 Chránené územia 
Stredná časť Stolických vrchov leží mimo veľkoplošných chránených území a rovnako sa tu nenachádzajú ani žiadne maloplošné osobitne chránené lokality.

 Turizmus 
Kokavská brázda patrí medzi turisticky pokojnejšie oblasti. Obe rázovité obce sú známe svojim folklórom a svojráznou kultúrou. Oblasť je známa banskou históriou a výrobou a spracovaním skla. Širšie okolie však ponúka možnosti letnej i zimnej turistiky. 

 Značené trasy 
 po  červeno značenej trase z Ďubákova cez Kokavu nad Rimavicou do Rimavskej Bane
 po  modrej značke z Kokavy cez Klenovec do Tisovca
 po  zelenej značke:
 z Kokavy na Slopovo ()
 z Klenovca popri vodárenskej nádrži na rázc. Ráztočné
 po  žltej značke z Bodnárky cez sedlo Chorepa na vrch Slopovo ()

 Referencie 

 Pozri aj 
 Klenovské vrchy
 Stolické vrchy
 Geomorfologické členenie Slovenska

Kategória:Stolické vrchy
Kategória:Brázdy na Slovensku
Kategória:Geomorfologické časti na Slovensku